Politiet: Drapssiktedes leilighet trolig påtent
ARTIKKELEN ER OVER TRE ÅR GAMMEL Det var i 05.20- tiden lørdag morgen at politiet fikk melding fra beboere om røykutvikling i et bolighus i Ballangen sentrum. Da brannvesenet ankom stedet var det mye røyk, og det ulmet fortsatt i en av leilighetene i bygget. To beboere som befant seg i en annen leilighet i bygningen, kom seg ut selv og er uskadet. Det er den siktede (23) i drapssaken ved Skjombrua i Narvik, som bor i leiligheten. Funn tyder på at brannen er påsatt, skriver politiet i en pressemelding lørdag. Politiet har foreløpig ingen mistenkte i saken. – Vi driver og etterforsker, og søker å finne gjerningsmannen, sier Kåre Munkvold, operasjonsleder hos politiet på Midtre Hålogaland til VG. – Har dere noen mistanke om hva motivet kan være? – Nei, det har vi ikke på dette tidspunktet, svarer Munkvold. Dette skjedde 1.november: To knivstukket, en dødEn nabo sier til Fremover at det trolig begynte å brenne i kjelleren. – Mamma kom inn og vekket meg. Hun ropte at det brant og at vi måtte komme oss ut. Det var masse røyk inne og i gangen. Jeg fikk ikke puste og måtte bare komme meg ut, forteller han til Fremover. Den drapssiktedes forsvarer Egil Malm sier til VG at opplysningene er ukjent for ham. – Dette kjenner jeg ikke til. Politiet har ikke orientert meg om det, sier Egil Malm. – Det eneste jeg vet er at politiet har frigitt leiligheten, det skjedde for to dager siden. Jeg formoder at politiet da var ferdig med sin etterforskning av leiligheten. Les også: Drapssiktet tok med kniv hjemmefra Den siktede har hevdet at han knivstakk i selvforsvar da den 21 år gamle ingeniørstudenten Martin Bjørge Liebraaten døde 1. november. – Jeg var i kontakt med min klient i går. Etter forholdene har han det vel bra, han sitter i fengselet i Bodø. Perioden med besøksforbud er ute, så det er han vel tilfreds med, sier Malm.
Boligen til mannen som er siktet for drapet ved Skjombrua i Narvik, ble ifølge politiet påtent i lørdag morgen.